**Keszthely Város Önkormányzata Képviselő-testülete**

**1/2021. (I. 8.) önkormányzati rendelete**

**Keszthely város egyes közterületein, illetve nyilvános helyein történő maszkviselés szabályairól szóló 43/2020. (XI. 13.) önkormányzati rendelet módosításáról**

Keszthely Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében eljárva – figyelemmel a koronavírus-világjárvány második hulláma elleni védekezésről szóló 2020. évi CIX. törvény, és a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm.rendelet 27. §-ában foglalt felhatalmazásra a következőket rendeli el.

**1.**§ A Keszthely város egyes közterületein, illetve nyilvános helyein történő maszkviselés szabályairól szóló 43/2020. (XI. 13.) önkormányzati rendelet 1. §-a az alábbi j) ponttal egészül ki:

**„1.**§ Keszthely város közigazgatási területén található

…..

1. ***az egyéni sporttevékenység kivételével a Csik Ferenc sétány labdarúgópályáig tartó szakasza - Balaton part - Helikon Szálló által körül határolt közterületen 2021. január 9. (szombat) 8,00 órától 2021. január 10. (vasárnap) 20,00 óráig, ezt követően pedig minden hétvégén péntek 14,00 órától vasárnap 20,00 óráig***

a maszk viselése kötelező.

**2.§** Záró rendelkezések

(1) Jelen rendelet 2021. január 8. napján 14.00 órakor lép hatályba.

(2) Jelen rendelet a hatályba lépését követő napon hatályát veszti.

 **Nagy Bálint**  **Dr. Gábor Hajnalka**

 polgármester jegyző